Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 429/12/8803	Košice II, 1.3.2013
EEČ : 2-64-64-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinení vyhlasuje, že spáchal skutok, ktorý je predmetom tohto trestného stíhania a svoje konanie ľutuje.

2.	Poškodený XXXXX prehlasuje, že zo strany obvineného mu bola spôsobená škoda v plnej výške uhradená, a teda postačuje mu ospravedlnenie zo strany obvineného, taktiež poškodený XXXXX prehlasuje, že nežiada žiadnu úhradu škody a postačuje mu ospravedlnenie zo strany obvineného.

3.  Obvinený zložil šekom na účet Okresnej prokuratúry XXXXX II čiastku vo výške 50,-€. Doklad o zaplatení tvorí prílohu tohto zmieru. Z uvedenej peňažnej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený aj so zákonným zástupcom určili 25,-€ a zvyšok sumy t.j. 25,-€ určili obvinený so zákonným zástupcom v prospech XXXXX XXXXX, č. účtu: XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
realizované policajtom Obv.odd. PZ XXXXX pod spisovou značkou XXXXX
V trestnej veci vedenej proti obvinenému ml. XXXXX za prečin poškodzovanie cudzej veci podľa § 245 ods. 1 Trestného zákona na tom skutkovom základe, že:

-	dňa 03.05.2012 v čase o 20.30 hod v XXXXX pred obytným domom na ul. XXXXX na parkovisku neoprávnene a bez vodičského oprávnenia viedol osobné  motorové vozidlo zn. FIAT Punto, žltej metalízy zlatej, EČV XXXXXY bez súhlasu oprávnenej osoby XXXXX, nar. XXXXX a pri cúvaní zachytil pravou stranou vozidla prednú časť osobného motorového vozidla zn. BMV, striebornej metalízy svetlej, EČV XXXXX čím takto pre majiteľa osobného mot. vozidla XXXXX bola spôsobená škoda vo výške 709,59 €.

Odôvodnenie: 
Uznesením povereného príslušníka Okresného riaditeľstva PZ v Košiciach, obvodného oddelenia PZ XXXXX - XXXXX sp. zn. ORP-XXXXX zo dňa          13.06.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie ml. XXXXX za prečin neoprávnené používanie cudzieho motorového vozidla podľa § 216 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. Následne bol upozornený na zmenu právnej kvalifikácie podľa § 245 ods. 1 Trestného zákona.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine poškodzovania cudzej veci  podľa § 245 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

	Obvinený aj poškodení vyslovili súhlas s uzavretím zmieru. Obvinený ml. XXXXX zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval.

Poškodení súhlasili so zmierom a vyhlásili, že týmto sú ich nároky voči obvinenému v tejto veci celkom uspokojené.

Obvinený ml. XXXXX zložil na účet Okresnej prokuratúry XXXXX XXXXX  čiastku vo výške 50,-€. Z uvedenej peňažnej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, teda 25,-€ a zvyšok sumy 25,-€ určil v prospech XXXXX ul. XXXXX XXXXX, č. účtu: XXXXX.

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier  a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý  záujem spoločnosti na ochrane majetku oprávnených osôb, na   osobu obvineného, na jeho majetkové pomery a že takýto spôsob  rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka